Bilselger: Jensen hentet 120.000 på verksted
ARTIKKELEN ER OVER TO ÅR GAMMEL I 2009 tok Eirik Jensen kontakt med en mann som annonserte en brukt Chevrolet Tahoe til salgs på Finn for 120.000 kroner. 20. november møttes de to i Oslo for å gjennomføre kjøpet. Jensen grillet i retten: Slik var dag 8 I avhøret som Spesialenheten for politisaker har gjennomført omtales stedet som de gamle lokalene til motorsykkelklubben Outlaws, men dette ble avvist av Jensen i retten. – Outlaws har aldri vært der, slo Eirik Jensen fast. De kriminelle MC-gjengene var i mange år blant hans ansvarsområder i Oslo-politiet. Aktor Kristine Schilling forsøkte seg med at det kanskje var lokalene til MC-klubben Iron Pigs, hvor en rekke politiansatte var medlemmer. De hadde tilhold i den gamle pakkesentralen på Grorud stasjon. Dette ble også avvist av Jensen. – Iron Pigs eksisterer ikke lenger. Dette var et verksted vi leide, sa han krast til aktor Schilling og opplyste at politikollega John Malden var leietager i 2009.Ifølge vedkommende som solgte bilen til Eirik Jensen skal han ha fått salgssummen på 120.000 kroner i kontanter. Pengene skal Jensen, ifølge avhøret med selgeren, ha hentet i et skap inne på bakrommet i verkstedet. – Jeg husker ikke hvor jeg hadde pengene. Dette var en periode hvor jeg jobbet mye. Det være at dette var mens jeg hadde campingvogn på Grorud eller hybelleilighet, sa Jensen i retten torsdag. – Ble selgeren litt overrasket når du kom med så mye i kontanter? – Nei, det virket ikke sånn. Jeg tror han ble veldig fornøyd da han fikk kontantoppgjør, svarte Eirik Jensen. Les også: Husker ikke bankinnskudd på 59.000 kroner på fire minutterI dag tror ikke Jensen det er riktig at han hadde pengene liggende i et skap på verkstedet. Han sier det ikke er vanlig å oppbevare penger der. Han hevder også at selgeren aldri var inne i lokalet. Kontantene han ga selgeren kom fra det Jensen i retten omtaler som «kontantbeholdningen». Det vil si midler som han har spart fra ungdommen – på salg av røkt ål, dykkeroppdrag, omsetning av kjøretøyer, samt forskudd på arv fra foreldrene. Han husker at han kjøpte den aktuelle bilen, men ikke selve transaksjonen. – I ettertid er jeg også usikker på om salgssummen stemmer, sier Jensen. Eirik Jensen mener han kjøpte bilen for 100.000 kroner og solgte den videre for rundt 85.000 kroner. Aktor Kristine Schilling konstaterte i retten at bilen var et tapsprosjekt for Jensen, som tidligere har forklart at salg av biler har gitt ham overskudd av kontanter. – Jeg har gjort mange dårlige «dealer» i livet på biler, svarer Jensen da Schilling påpeker at dette bilkjøpet endte i minus.
Politioverbetjent Eirik Jensen oppbevarte 120.000 kroner i et skap på et MC-verksted, ifølge bilselgeren.